Ο Γιάνης Βαρουφάκης σε συνέντευξή του που δημοσιεύθηκε χθες, εκτόξευσε καρφιά κατά του Γιάννη Δραγασάκη αφήνοντας να εννοηθεί ότι υπονόμευσε την ελληνική διαπραγμάτευση.

Δήλωσε χαρακτηριστικά: «Στην πρώτη μας συνάντηση, στις 4 Φεβρουαρίου, μου είπε (σσ ο Ντράγκι) “σε παρακαλώ (I'm begging you) μην ξαναπεις τίποτα για τα ομόλογα του S&P γιατί μου κάνει τον βίο αβίωτο”. Του είπα “ούτε θα το ξαναπώ ούτε θα το ξανασκεφτώ, αλλά εσύ δεν θα μου κλείσεις τις τράπεζες. Ο Δραγασάκης πήγε έναν μήνα μετά και του λέει “μην ακούς τον Βαρουφάκη θα του βάλω βέτο εγώ” οπότε τελειώσαμε».

Ο αντιπρόεδρος της κυβέρνησης μέσω Twitter διαψεύδει τη συνάντηση και κάνει λόγο για «μυθοπλασίες» και προσπάθεια του Γιάνη Βαρουφάκη να «ξαναγράψει την ιστορία του».

Ο Γιάννης Βαρουφάκης συνεχίζει τις μυθοπλασίες, επιχειρώντας να ξαναγράψει την ιστορία (του) 1/3 ΓΔ — Γιάννης Δραγασάκης (@YDragasakis) May 13, 2016

Η συνάντηση με Ντράγκι στην οποία αναφέρεται, δεν υπήρξε ποτέ 2/3 ΓΔ — Γιάννης Δραγασάκης (@YDragasakis) May 13, 2016

Μόνες συναντήσεις με Ντράγκι στις 5/5 (Φρανκφούρτη) & 27/6 (Βρυξέλλες). Και οι 2 έγιναν με τη συμμετοχή του Ευκλείδη Τσακαλώτου 3/3 ΓΔ — Γιάννης Δραγασάκης (@YDragasakis) May 13, 2016



Ο Γιάνης Βαρουφάκης θα βρίσκεται τη Δευτέρα 16/05 στο τηλεοπτικό στούντιο του ΤΡΡ. Ερωτήσεις στον πρώην ΥΠΟΙΚ μέσω twitter στο #ask_tpp